UDRUGA OBITELJI POGINULIH, UMRLIH I NESTALIH HRVATSKIH BRANITELJA DOMOVINSKOG RATA, Trg hrvatskih branitelja 1, 32000 Vukovar, OIB: 65825323791, zastupana po predsjedniku Igoru Gavriću (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_\_\_\_\_, zastupan po \_\_\_\_\_\_\_\_\_\_\_\_\_\_\_ (u daljnjem tekstu: Isporučitelj)

**UGOVOR** **O**

**NABAVI ROBE**

**Članak 1.**

(1) Ovim Ugovorom uređuju se međusobna prava i obveze Naručitelja i Isporučitelja vezano uz nabava i isporuku paketa kućanskih i osnovnih higijenskih potrepština za krajnje korisnike u projektu „Nikad nije kasno III“ SF.3.4.11.01.0136. (u daljnjem tekstu: Projekt)

**Članak 2.**

(1) Naručitelj naručuje, a Isporučitelj isporučuje predmet nabave u svrhu provođenja aktivnosti projekta definiranih Ugovorom o dodjeli bespovratnih sredstava kodnog broja SF.3.4.11.01.0136, a sve prema:

* okvirnom planu isporuka koji je sastavni dio ovog ugovora i
* ugovornom troškovniku koji je sastavni dio ovog ugovora.

**Članak 3.**

(1) Mjesto isporuke robe je Udruga obitelji poginulih, umrlih i nestalih hrvatskih branitelja Domovinskog rata, Trg hrvatskih branitelja 1, 32 000 Vukovar.

(2) Isporučitelj je obvezan Naručitelju ponuditi i u cijelosti isporučiti nov, nekorišten, zapakiran i neoštećen originalni predmet nabave, koji mora u cijelosti odgovarati tehničkim specifikacijama u troškovniku.

**Članak 4.**

(1) Ugovorena cijena za poslove iz članka 2. ovog Ugovora iznosi:

Cijena bez poreza na dodanu vrijednost:

Porez na dodanu vrijednost:

Cijena s porezom na dodanu vrijednost:

slovima:

(2) Ponuđene Jedinične cijene iskazane u ponudi ponuditelja smatraju se konačnima i ponuditelji nemaju pravo tražiti podmirenje nikakvih dodatnih troškova.

**Članak 5.**

(1) Predujam je isključen kao i traženje od Naručitelja sredstava osiguranja plaćanja. Plaćanje će se vršiti po pojedinoj urednoj isporuci robe temeljem ispostavljenog računa u roku od 30 dana od dana izdavanja računa.

(2) Naručitelj se obvezuje plaćanja izvršiti na IBAN Isporučitelja broj IBAN: \_\_\_\_\_\_\_\_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(3) Naručitelj ima pravo prigovora na račun ako utvrdi nepravilnosti te pozvati Isporučitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

**Članak 6.**

(1) Ovaj Ugovor sklapa se na razdoblje od 32 mjeseca. Isporučitelj se obvezuje započeti s isporukom robe u roku 5 kalendarskih dana nakon sklapanja ovog Ugovora.

(2) Isporuke će se vršiti sukcesivno, mjesečno, na temelju pisanog zahtjeva naručitelja (narudžbenica).

(3) Rok isporuke robe (za sve pojedine isporuke) je 5 dana, a računa se od dana primitka narudžbenice Naručitelja (u rok se ne računaju neradni dani uključivo subote i nedjelje).

(4) Narudžbenica će se uputiti elektroničkim putem na adresu e-pošte za komunikaciju s Isporučiteljem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(5) Isporučitelj se obvezuje dostaviti potpisanu/ovjerenu dostavnicu/otpremnicu prilikom svake pojedine isporuke predmeta nabave prema narudžbenici

**Članak 7.**

(1)Po primitku narudžbe, prije pojedine isporuke robe, Isporučitelj je dužan obavijestiti ovlaštenu osobu Naručitelja o točnom terminu pojedine isporuke, a u sve u skladu s rokom isporuke. Termin isporuke mora biti radni dan do 15:00 sati. Ovlaštena osoba Naručitelja će zaprimiti isporučenu robu.

(2)Ovlaštena osoba Naručitelja će o eventualnim nedostacima isporučene robe obavijestiti Isporučitelja bez odgađanja, koji se obvezuje iste ukloniti također bez odgađanja. U slučaju da se obavijest predaje neposredno na ruke Isporučitelju, isti primitak obavijesti potvrđuje potpisom. Pojedina isporuka se smatra urednom kada se otklone nedostaci.

**Članak 8.**

(1)Ugovoreni rokovi za isporuku, prema pojedinim narudžbama, mogu se produžiti, bez posljedica za Isporučitelja samo zbog "više sile", što predstavlja događaj koji je izvan kontrole Isporučitelja i koji ne podrazumijeva krivnju Isporučitelja, koji nije predvidiv i čije se djelovanje nije moglo izbjeći niti otkloniti, a nastao je nakon sklapanja ugovora, o čijem je nastupu i prestanku Isporučitelj bez odlaganja dužan obavijestiti Naručitelja ili zbog krivnje Naručitelja. Razlog produljenja roka za isporuku ni u kojem slučaju ne može biti zbog razloga koje je uzrokovao ili za koje odgovara Isporučitelj.

(2)U slučaju produljenja roka zbog razloga navedenih u ovom članku Isporučitelj i Naručitelj neće imati međusobnih potraživanja zbog eventualno nastalih troškova uslijed produljenja ugovorenog roka.

**Članak 9.**

(1)Odabrani ponuditelj obvezuje se dostaviti bjanko zadužnicu, zadužnicu, novčani polog ili bankarsku garanciju na prvi poziv i bez prigovora, na iznos od najmanje 10% od ukupne ugovorene vrijednosti predmeta nabave (bez PDV-a), s rokom valjanosti od 30 dana preko krajnjeg roka izvršenja ugovora i to u roku od najkasnije 15 dana od dana stupanja na snagu ugovora.

(2)Jamstvo za uredno izvršenje ugovora će se naplatiti u slučaju da odabrani ponuditelj ne izvrši sve obveze preuzete ugovorom i to do isteka roka važenja istog ugovora, odnosno u slučaju povrede preuzetih ugovornih obveza.

**Članak 10.**

(1)Na odgovornost za ispunjenje obveza iz ovog Ugovora na odgovarajući način primjenjuju se odredbe Zakona o obveznim odnosima.

**Članak 11.**

(1)Ugovorne strane se obvezuju da će eventualne sporove koji mogu proizaći iz ovoga Ugovora rješavati sporazumno. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno i mjesno nadležnog suda.

**Članak 12.**

(1) Ugovorne strane su ovaj Ugovor pročitale i razumjele, prihvaćaju prava i obveze koje iz njega proizlaze, suglasne su da isti predstavlja njihovu pravu volju, pa ga u znak svoje suglasnosti vlastoručno potpisuju.

**Članak 13.**

(1) Ovaj Ugovor sastavljen je u (2) dva istovjetna primjerka od kojih svaka ugovorna strana zadržava po (1) jedan primjerak.

(2) Ugovor stupa na snagu obostranim potpisom.

 ZA ISPORUČITELJA:ZA NARUČITELJA:

 UDRUGA OBITELJI POGINULIH,

 UMRLIH I NESTALIH HRVATSKIH

 BRANITELJA DOMOVINSKOG RATA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Igor Gavrić, predsjednik

Mjesto i datum: Mjesto i datum: